Պարզաբանումներ ստանալու նպատակով մեր թղթակիցը զրուցել է Ռուստամ Բաքոյանի հետ: «Պետք է հիասթափեցնեմ նամակի հեղինակին: Եթե տվյալ անձը չի տիրապետում ինֆորմացիային, ասեմ, որ որ 2015-ից ՔՊ-ի հետ ճանապարհ եմ անցել՝ սկսած Նոր Կյանքի, Գյումրու, Երևանի ընտրություններից, որտեղ ՔՊ-ի կողմից վստահված անձ եմ եղել, միասին ճանապարհ ենք անցել: Իսկ 2017-ի ԱԺ ընտրություններին, եկել էինք այն եզրակացության, որ եթե պարոն Մախմուդյանը ներկայացնի ծրագիր, թե ԱԺ անցնելու դեպքում եզդիական համայնքի համար ի՞նչ է անելու, նրան կներկայացնենք մեր համայնքից: Ծանոթացել էինք ծրագրին, նա էլ խոստացել էր՝ 2017-ին ամեն ինչ անել, որ եզդիների ցեղասպանության մասին օրինագիծն ԱԺ-ում ընդունվի: Նշեմ, որ դեռ այն ժամանակ նա հայտարարել էր, որ անկուսակցական է, այսինքն՝ որպես ՀՀԿ-ական չի գնում խորհրդարան... Մենք՝ որպես եզդիական համայնքի ներկայացուցիչներ, մեր առջև դրված նպատակին հասել ենք. նախագիծն ընդունվել է»,- ասաց Բաքոյանը: